open-index/open-wikipedia-markdown huggingface dataset:
Angelit

**Angelit** (aik. **Angelin Nuoret** ja **Angelin tytöt**) on suomensaamelainen yhtye. Yhtye alkoi esiintyä 1980-luvulla ja levytti yhdeksän albumia vuosina 1992–2003. Albumeilla ovat esiintyneet pääasiassa sisarukset Ursula ja Tuuni Länsman. Yhtyeen on katsottu edistäneen tietoisuutta saamelaisuudesta elävänä kulttuurina.

## Historia
Yhtye sai alkunsa vuonna 1982, kun samaa koulua käyneet, Angelista kotoisin olleet sisarukset Ursula ja Tuuni Länsman ja heidän serkkunsa Ulla Pirttijärvi esiintyivät opettajansa kehotuksesta saamelaisnuorille järjestetyssä taidetapahtumassa. Kokoonpanoon kuuluivat lisäksi kaksi muuta tyttöä ja yksi poika. Vuonna 1987 Angelin Nuoret -nimellä toiminut yhtye levytti saamenkielisen joulukasetin *[[Juovllaide]]* norjansaamelaisen Mari Boinen kanssa.

1990-luvun alussa yhtyeen nimi vaihtui muotoon Angelin tytöt. He julkaisivat ensimmäinen oman albuminsa nimeltä *[[Dolla]]* vuonna 1992. Levyn kappaleet olivat etupäässä soitinsäestettyjä perinnejoikuja. Siinä olivat mukana Länsmanin sisarukset sekä Pirttijärvi, joista jälkimmäinen siirtyi soolouralle pian albumin julkaisun jälkeen.

Seuraavalla *[[Giitu]]*-albumilla (1993) oli uusia Tuunin tekemiä sävellyksiä, ja Ursula vastasi sen sanoituksista. Näin he toimivat usein myös myöhemmillä levyillään. Lisäksi he alkoivat tehdä yhteistyötä muun muassa Waltari-yhtyeen kanssa.

Julkaistuaan vielä yhden Angelin tytöt -albumin (*[[Skeaikit]]*, 1995) kaksikko lyhensi nimensä muotoon Angelit. Sittemmin he julkaisivat albumit *[[Mánnu|Mannu]]* (1999) ja *[[Reasons]]* (2003).

Yhtye on esiintynyt Suomen lisäksi muun muassa muissa Pohjoismaissa ja tullut tunnetuksi maailmanmusiikkipiireissä. He ovat kiertäneet myös kouluissa. Kansallisbiografian mukaan Angelit ovat 1990-luvun ja 2000-luvun alun tunnetuin saamelaisyhtye Suomessa, joka on siten lisännyt tietoisuutta ja arvostusta nykyaikaista saamelaiskulttuuria kohtaan.

## Albumit
### Nimellä Angelin tytöt
*
*
*

### Nimellä Angelit
*
*

## Yhteistyöt

### Nimellä Angelin Nuoret

* *[[Juovllaide]]* (1987)

### Nimellä Angelin tytöt
*
* (vierailijana)

### Nimellä Angelit
* (single)
*

## Lähteet

## Aiheesta muualla
*angelit.net , Facebook-sivut.
* Ylen Elävä arkisto: Angelin Tytöt.
* Soundin levyarvosteluja.
* Angelit joikaavat Saamea maailmalle. Suomen suurlähetystö, Bryssel 3.3.2006.
José Rujano

**José Humberto Rujano Guillen** (s. 18. helmikuuta 1982 Santa Cruz de Mora, Merida) on venezuelalainen maantiepyöräilijä.

Rujano sijoittui vuoden 2005 Italian ympäriajossa kolmanneksi vain 45 sekuntia voittaja Paolo Savoldellille hävinneenä, Gilberto Simoni oli kilpailun toinen, 17 sekuntia Rujanoa nopeampana. Venezuelalainen oli kolmas kilpailun 13. ja 14. etapilla, toinen 17. osuudella ja voitti 19. etapin. Lisäksi hän voitti mäkikilpailun, maglia verden sekä sai yritteliäimmän ajajan tunnustuksen.

Italian ympäriajossa 2011 hän voitti 13. etapin ja nousi myös 9. etapin voittajaksi, kun Alberto Contador hylättiin dopingkäryn vuoksi. Kokonaiskilpailussa Rujano sijoittui kuudenneksi.

Rujano on voittanut Vuelta Al Tachira -etappiajon vuosina 2004, 2005 ja 2010, Clasico Banfoandes -etappikilpailun 2005,  Kolumbian ja Venezuelan ympäriajon 2009 sekä Tour de Langkawi -etappiajon vuonna 2010. Lisäksi hän voitti Venezuelan maantieaika-ajomestaruuden 2007, 2009 ja 2013.

## Saavutuksia

;2001
:Pan-Amerikan mestaruuskilpailut, alle 23-v. maantieajossa hopeaa ja aika-ajossa pronssia
;2002
:Vuelta al Táchira, etapin 13 voitto
;2003
:Clásico RCN, etapin 4 voitto
;2004
:Vuelta al Táchira, kokonaiskilpailun sekä etappien 5 ja 13 (aika-ajo) voitto
:Pan-Amerikan mestaruuskilpailut, aika-ajossa hopeaa
;2005
:Vuelta al Táchira, kokonaiskilpailun sekä etappien 6, 7 ja 13 (aika-ajo) voitto
:Tour de Langkawi, kokonaiskilpailussa toinen
:Italian ympäriajo, kokonaiskilpailussa kolmas, mäkikirikilpailun ja etapin 19 voitto, etapilla 17 toinen, etapeilla 13 ja 14 kolmas
:Clasico Banfoandes, kokonaiskilpailun sekä etappien 4. 7 ja 8 voitto
;2007
:Aika-ajon Venezuelan-mestaruus
;2009
:Vuelta al Táchira, etappien 7, 10 ja 11 (aika-ajo) voitto
:Aika-ajon Venezuelan-mestaruus
:Kolumbian ympäriajo, kokonaiskilpailun sekä etappien 6, 8, 10 ja 14 (aika-ajo) voitto
:Venezuelan ympäriajo, kokonaiskilpailun sekä etappien 8 ja 9 voitto
;2010
:Vuelta al Táchira, kokonaiskilpailun ja etapin 8 (mäkiaika-ajo) voitto
:Tour de Langkawi, kokonaiskilpailun ja etapin 6 voitto
:Venezuelan ympäriajo, etapin 7 voitto
:Kolumbian ympäriajo, etapin 9 voitto
;2011
:Italian ympäriajo, kokonaiskilpailussa kuudes, mäkikirikilpailussa toinen, pistekilpailussa kolmas, etappien 9 ja 13 voitto, etapilla 20 toinen, etapilla 16 (aika-ajo) kolmas
;2012
:Tour de Langkawi, kokonaiskilpailussa toinen
;2013
:Aika-ajon Venezuelan-mestaruus
;2015
:Vuelta al Táchira, kokonaiskilpailun ja etapin 6 voitto

## Lähteet
*José Rujano Trap&ndash;Friis-tietokannassa 
*Profiili cyclingarchives.com-sivustolla 
### Viitteet
Osami Nagano

**Osami Nagano ** (; 15. kesäkuuta 1880 Kōchi, Japani – 5. tammikuuta 1947 Tokio, Japani) oli keisarillisen Japanin laivaston amiraali ensimmäisessä ja toisessa maailmansodassa ja laivaston esikuntapäällikkö.

Nagano kiirehti Japanin hyökkäystä Pearl Harboriin maan polttoainevarastojen ehtymisen uhan vuoksi. Hän erosi Hideki Tōjōn painostuksesta helmikuussa 1944. Tämän jälkeen hän esiintyi julkisuudessa vasta Tokion kansainvälisessä sotarikostuomioistuimessa, jossa häntä syytettiin osallisuudesta hyökkäyssodan suunnitteluun. Hän kuoli kärsimiinsä sairauksiin vankilassa kesken oikeudenkäynnin, mistä lehdet kirjoittivat suurin otsikoin.

## Lähteet
Balian Buschbaum

**Balian Buschbaum** (alun perin **Yvonne Buschbaum**, s. 14. heinäkuuta 1980 Ulm) on entinen saksalainen seiväshyppääjä.

Buschbaum on nuorten Euroopan mestari vuodelta 1999. Aikuisten Euroopan-mestaruuskilpailuista hänellä on kolme mitalia, kaksi pronssia ulkoradoilta ja hopeaa hallista 2002. 

Buschbaumin ennätys on 470 cm kesäkuulta 2003.

Marraskuussa 2007 Buschbaum ilmoitti lopettavansa uransa, koska hän halusi korjata sukupuolensa naisesta mieheksi. Sukupuolenkorjausoperaation myötä hän alkoi käyttää etunimeä Balian. Nimen hän otti *[[Kingdom of Heaven – Taivas maan päällä|Kingdom of Heaven]]* -elokuvassa esiintyvältä Balian-hahmolta.

## Saavutuksia

## Lähteet
*

### Viitteet

## Aiheesta muualla
* Buschbaumin henkilökohtaiset sivut
Mike Kosgei

**Mike Kosgei** on kenialainen yleisurheiluvalmentaja. Hän toimi kestävyysjuoksun päävalmentajana muun muassa Keniassa sekä Suomessa.

## Valmentajaura
Kosgei toimi Keniassa valmentajana 1986–1994, jolloin maa nousi kestävyysjuoksun huipulle. Vuosina 1995–1998 Kosgei toimi Suomen Urheiluliiton kestävyysjuoksun päävalmentajana. Tämän jälkeen Kosgei palasi Keniaan ja toimi maan yleisurheiluliiton palveluksessa, kunnes hänet erotettiin vuoden 2005 alussa. Helmikuussa 2005 hän siirtyi Mosambikiin valmentajaksi.

## Lähteet
*
Rolf Hochhuth

**Rolf Hochhuth** (1. huhtikuuta 1931 – 13. toukokuuta 2020) oli saksalainen näytelmäkirjailija. Hänen pääteoksensa on *Der Stellvertreter. Ein christliches Trauerspiel* (1963), johon pohjautuu myös Costa-Gavrasin elokuva *[[Amen (elokuva)|Amen]]* vuodelta 2002.

Näytelmää *Der Stellvertreter* on esitetty myös Suomen teattereissa nimellä *Sijainen*. Muita Hocchuthin suomeksi esitettyjä näytelmiä ovat *Lakimiehet* (Juristen, Tampereen Teatteri 1980), *Naislääkärit* (Ärztinnen, Tampereen Teatteri 1983) ja *Judith* (Joensuun kaupunginteatteri 1986).

## Lähteet
Unai Etxebarria

**Unai Etxebarria Arana** (s. 21. marraskuuta 1972 Caracas) on entinen venezuelalainen maantiepyöräilijä, joka edusti koko ammattilaisuransa 1996–2007 Euskaltel-Euskadi-tallia. 

## Saavutuksia
*Espanjan ympäriajo:
**1998 kolmas etapilla 13
**2003 voitto etapilla 4
*Dauphiné Libéré:
**2001 kuudes kokonaiskilpailussa, voitto etapilla 3
*Portugalin ympäriajo:
**1998 voitto etapeilla 7 ja 12
*Setmana Catalana:
**2000 voitto etapilla 1
*Euskal Bizikleta: 2006 mäkikilpailun voitto
*La Flèche Wallonne: 2002 toinen, 2003 neljäs
*Grand Prix Primavera: 2000 voitto
*GP Llodio: 2004 voitto
*Trofeo Calvia: 2004 voitto, 2007 voitto

## Lähteet
Unai Etxebarria Trap&ndash;Friis-tietokannassa
Yousuf Karsh

**Yousuf Karsh** (, *Jousouf Karš*; ) oli armenialaissyntyinen kanadalainen valokuvaaja.

## Varhainen elämä

## Ura

Nuori Karsh pääsi setänsä avustajaksi studiolle ja alkoi sittemmin myös itse valokuvata. Hän otti 30.&nbsp;joulukuuta 1941 tunnetun valokuvan Winston Churchillistä, ja myös myöhemmällä urallaan hän tuli tunnetuksi nimenomaan merkkihenkilöiden kuvistaan. Kesällä 1949 hän vieraili Ainolassa ja kuvasi Jean Sibeliuksen (”Sisäisiä ääniä”). Ainolan sähkövirta ei riittänyt hänen salamavalolleen ja sähkömies kytki rakennuksen suoraan päälinjaan voimalaitoksen luvalla.

Hän valokuvasi sanoma- ja aikakauslehdille, kuten *[[Life (lehti)|Life]]lle*.

### Karshin kuvaamia henkilöitä

* Muhammad Ali
* Marian Anderson
* W. H. Auden
* Joan Baez
* Zulfikar Ali Bhutto
* Humphrey Bogart
* Alan Brooke
* Alexander Calder
* Pau Casals
* Fidel Castro
* Ruth Draper
* Albert Einstein
* Dwight D. Eisenhower
* Elisabet II
* Robert Frost
* Clark Gable
* Indira Gandhi
* Grey Owl
* Ernest Hemingway
* Audrey Hepburn
* Johannes Paavali II
* Chuck Jones
* C. G. Jung
* Helen Keller, Polly Thompson
* Grace Kelly
* Jacqueline Kennedy Onassis
* John F. Kennedy
* Marxin veljekset
* Soong Mei-ling
* Jawaharlal Nehru
* Georgia O’Keeffe
* Laurence Olivier
* John J. Pershing
* Pablo Picasso
* Pius XII
* Rainier III
* Paul Robeson
* Rush
* Albert Schweitzer
* George Bernard Shaw
* Pierre Trudeau
* Andy Warhol
* Frank Lloyd Wright

## Viimeiset vuodet

Karsh muutti viimeisinä vuosinaan Bostoniin, jossa hän kuoli 93&nbsp;vuoden iässä. Karshin muotokuvia oli esillä Helsingissä Suomen Valokuvataiteen museossa vuonna 1984.

## Kunnianosoituksia

*  Kanadan ritarikunnan seuralainen (Kanada, 1990)

## Galleria

## Lähteet

## Kirjallisuutta

* 
* 

## Aiheesta muualla
Yessongs

**Yessongs** on brittiläisen Yes-yhtyeen ensimmäinen livelevy, joka julkaistiin 1973 tripla-LP:nä ja myöhemmin kahden CD-levyn painoksena. Levy on nauhoitettu vuonna 1972 suurimmaksi osaksi edellisen studioalbumin *[[Close to the Edge]]* kiertueella, mutta kappaleet ”Perpetual Change” sekä ”Long Distance Runaround / The Fish” ovat peräisin sitä edeltäneen *[[Fragile (Yesin albumi)|Fragile]]*-albumin kiertueelta.

Albumin kansitaiteen kuvituksessa "Pathways" -nimisessä osiossa on näkyvissä sen luoneen taiteilija Roger Deanin kissan tassunjäljet. Eläin pääsi epähuomiossa kävelemään märällä väripinnalla. Dean yritti muokata ne pilvimuodostelmiksi, mutta tämä ei onnistunut täysin.

## Kappaleet (CD-painos)
### CD 1
# Opening (excerpt from 'Firebird Suite') (Igor Stravinsky) – 3:47
# Siberian Khatru (Jon Anderson, Steve Howe, Rick Wakeman) – 9:03
# Heart of the Sunrise (Anderson, Bill Bruford, Chris Squire) – 11:33
# Perpetual Change (Anderson, Squire) – 14:11
# And You and I (Anderson, Bruford, Howe, Squire) – 9:33 
## Cord of Life
## Eclipse (Anderson, Bruford, Squire)
## The Preacher the Teacher
## Apocalypse
# Mood for a Day (Howe) – 2:53
# Excerpts from 'The Six Wives of Henry VIII' (Wakeman) – 6:37
# Roundabout (Anderson, Howe) – 8:33

### CD 2
# I've Seen All Good People (Anderson, Squire) – 7:09
## Your Move (Anderson)
## All Good People (Squire)
# Long Distance Runaround / The Fish (Schindleria Praematurus) (Anderson, Squire) – 13:37
## Long Distance Runaround (Anderson)
## The Fish (Schindleria Praematurus) (Squire)
# Close to the Edge (Anderson, Howe) – 18:13
## The Solid Time of Change"
## Total Mass Retain"
## I Get Up I Get Down" (Anderson, Squire)
## Seasons of Man"
# Yours Is No Disgrace (Anderson, Bruford, Howe, Tony Kaye, Squire) – 14:23
# Starship Trooper (Anderson, Squire, Howe) – 10:08
## Life Seeker (Anderson)
## Disillusion (Squire)
## Würm (Howe)

## Jäsenet
* Jon Anderson – laulu
* Chris Squire – basso, laulu
* Steve Howe – kitarat, laulu
* Rick Wakeman – koskettimet
* Bill Bruford – rummut (CD 1 kappale 4, CD 2 kappale 2)
* Alan White – rummut (loput kappaleet)
Poskilihas

**Poskilihas** () peittää suun lateraalipintaa ja se on  kiinnittynyt ala- ja yläleukaluuhun poskihampaiden kohdalle. Sen tehtävänä on siirtää pureskeltavaa ravintoa hampaille. Poskilihas koostuu kahdesta osasta: *pars buccalis* ja *pars molaris*. Hevosella ja märehtijöillä poskilihas saattaa olla kiinnittynenä suun kehälihakseen. Poskilihasta hermottaa kasvohermo.
Aït Benhaddou

**Aït Benhaddou** eli **Ait-Ben-Haddou** () on kylä entisen Saharasta Marrakechiin kulkeneen karavaanireitin varrella  Marokon eteläosassa. Kylässä on vanha maalinnoitus eli ksar. Useimmat kyläläiset asuvat linnoituksen ulkopuolella, mutta ksarissakin on vielä joitakin asukkaita. Ksar on rakennettu polttamattomista savitiilistä, ja sen rakenteita pitää korjailla jokaisen sadekauden jälkeen.

Kylässä on kuvattu useita elokuvia, joista ensimmäinen oli Arabian Lawrence (1962). Muita Aït Benhaddoussa kuvattuja elokuvia ovat muun muassa *[[Niilin jalokivi]]* (1985), *[[007 vaaran vyöhykkeellä]]* (1987), *[[Kundun]]* (1997), *[[Muumio (vuoden 1999 elokuva)|Muumio]]* (1999), *[[Gladiator|Gladiaattori]]* (2000) ja *[[Aleksanteri (elokuva)|Aleksanteri]]* (2004). 

Ksar on Unescon maailmanperintökohde.

## Lähteet

## Aiheesta muualla
Tomoyuki Yamashita

**Tomoyuki Yamashita** (, *Yamashita Tomoyuki*; 8. marraskuuta 1885 Kōchin prefektuuri, Japani – 23. helmikuuta 1946 Manila, Filippiinit) oli keisarillisen Japanin armeijan kenraali ja sotarikollinen toisessa maailmansodassa. Hän tuli sotilasurallaan tunnetuksi lisänimellä ”Malaijin tiikeri” valloitettuaan Britannian siirtomaat Malakan niemimaalla ja Singaporen vuosina 1941–1942. Hänet tunnettiin erittäin taitavana ja rohkeana päällikkönä, joka pakotti ylivoimaiset brittijoukot antautumaan Singaporessa vuonna 1942.

Sodan jälkeen hänet tuomittiin sotarikoksista Yhdysvaltain sotilastuomioistuimessa Manilassa kuolemaan. Hänen oikeustapauksestaan tuli ensimmäinen lajiaan, jossa sotilaskomentajan vastuulle määriteltiin se, ettei hän kyennyt hallitsemaan joukkojaan. Yamashitan toimiessa Filippiineillä japanilaisten joukkojen komentajana sodan loppuvaiheessa oli joukkojen kuri höltynyt. Sotavankeja ja siviilejä murhattiin, ja raiskaukset, tuhopoltot sekä ryöstöt olivat arkipäivää. Vaikka kenraali Yamashita ei ollut antanut niistä käskyä, eikä voitu näyttää hänen olleen asioista välttämättä tietoinenkaan, hänet katsottiin ylimmäksi vastuulliseksi. Hänet teloitettiin hirttämällä.

## Katso myös
*Masaharu Honma

## Lähteet

## Aiheesta muualla
Suun kehälihas

**Suun kehälihas** () sijaitsee suun ympärillä sulkeutuneena lihasrenkaana, ja sen tehtävänä on suun sulkeminen. Huulet muodostuvat pääasiassa tästä lihaksesta. Suun kehälihas on kiinnittyneenä ihoon ja ihonalaiskudokseen eli sillä ei ole kiinnittymispintaa mihinkään luuhun. Useilla poskien ja huulien muilla lihaksilla on kiinnittymiskohtia suun kehälihakseen. Hevosella ja märehtijöillä poskilihas saattaa olla yhteenliittyneenä suun kehälihakseen.

Kasvohermo hermottaa suun kehälihasta.
Tros

**Tros** () oli kreikkalaisessa mytologiassa Dardanian kuningas ja Erikhthonioksen ja Astyokhen poika. Puolisonsa Kallirrhoen kanssa hänellä oli pojat Ilos, Assarakos ja Ganymedes, sekä tytär Kleopatra.

Zeuksen siepattua Trosin pojan Ganymedeen, isä suri poikansa menetystä syvästi. Myötätunnosta tämän surua kohtaan Zeus lähetti Hermeen tuomaan tälle kaksi hevosta, jota olivat niin nopeita, että pystyivät juoksemaan veden päällä. Hermes myös lohdutti isää kertomalla tämän pojan olevan nyt kuolematon ja jumalten juomanlaskija.

Dardanialaisia alettiin kutsua troijalaisiksi ja maata Troaaksi Trosin mukaan.

## Lähteet
Kulmahammaslihas

**Kulmahammaslihas** () nostaa ja vetää taaksepäin ylähuulta sekä laajentaa sieraimia. Lisäksi se koirilla toimii irvistyksessä. Kulmahammaslihas lähtee yläleukaluusta ja päättyy eläinlajista riippuen joko ylähuuleen tai sieraimiin. Lihansyöjillä lihas päättyy ylähuuleen, hevosella sieraimiin ja märehtijöillä sekä sialla molempiin. Ihmisellä lihasta kutsutaan suunpielen kohottajalihakseksi (). Ihmisellä lihas kulkee kulmahampaan kuopasta suupieleen. Kulmahammaslihasta hermottaa kasvohermo.
Meknès

**Meknès** () on kaupunki Marokon pohjoisosassa Fès-Meknèsin alueella. Se sijaitsee 60 kilometriä Fèsistä länteen. Vuoden 2014 väestönlaskennan mukaan Meknèsissä oli noin 632&nbsp;000 asukasta. Meknèsin perustivat almoravidit 1000-luvulla. Meknès oli Marokon pääkaupunki 1600-luvun loppupuolella, jolloin sitä laajennettiin maurilais-espanjalaiseen tyyliin.

Kaupunki on ollut Unescon maailmanperintökohde vuodesta 1996. Se täyttää maailmanperintökohteen kriteerin IV. Meknès on hyvä esimerkki linnoitetusta kaupungista, ja se edustaa 1600-luvun pohjoisafrikkalaista urbaania ja arkkitehtonista rakennetta.

## Lähteet

## Aiheesta muualla
Poskipäälihas

**Poskipäälihas** () supistaa suupieliä. Se lähtee kavio- ja sorkkaeläimillä yläleukaluun ulokkeesta ja lihansyöjillä korvan rustosta. Se päättyy suupieleen. Poskipäälihas sijaitsee yhdessä kasvojen iholihaksen ja otsalihaksen kanssa pään pinnallisessa peitinkalvossa.

Ihmisillä poskipäälihas on jakaantunut kahteen erilliseen lihakseen, isoon ja pieneen poskipäälihakseen.

## Lähteet
Ohimolihas

**Ohimolihas** () kuuluu puremalihaksiin. Se lähtee ohimoluun ohimokuopasta () ja päättyy alaleukaluun ohimolisäkkeeseen (). Sen päällä sijaitsee otsalihas. Ohimolihaksen tehtävänä on nostaa alaleukaa painaen sitä yläleukaa vasten. Ohimolihasta hermottaa alaleukahermo kuten muitakin puremalihaksia.

Märehtijöillä ohimolihasta on vaikea erottaa saman alueen muista lihaksista. Lihansyöjillä puolestaan ohimolihas on vahvin pään lihaksista.

## Katso myös
* Ulompi puremalihas
* Ulompi siipilihas
* Sisempi siipilihas
* Kaksirunkoinen alaleukalihas
* Leveä suunpohjalihas

## Lähteet

## Aiheesta muualla
Ulompi puremalihas

**Ulompi puremalihas** () kuuluu puremalihaksiin ja se koostuu syvästä ja pinnallisesta osasta, joita on sialla vaikea erottaa toisistaan. Puremaliikkeissä se nostaa alaleukaa painaen sitä vasten yläleukaa. Jos vain toisen puolen lihas supistuu, alaleuka liikkuu myös sivusuunnassa supistuvan lihaksen suuntaan. Ulompi puremalihas lähtee poskikaaresta ja päättyy alaleukaluuhun. Ulompaa puremalihasta hermottaa alaleukahermo.
Kaksirunkoinen alaleukalihas

**Kaksirunkoinen alaleukalihas** () kuuluu puremalihaksiin sekä kieltä liikuttaviin lihaksiin. Nimensä mukaisesti se on kaksirunkoinen ihmisellä ja hevosella, mutta muilla kotieläimillä lihas on nimestään huolimatta yksirunkoinen . Etumaista ja takimaista lihasrunkoa erottaa toisistaan jänne. Etumaista lihasrunkoa hermottaa alaleukahermo ja tämän osan tehtävänä on suun aukaiseminen. Takimmaista lihasrunkoa hermottaa puolestaan kasvohermo ja takimmaisen lihasrungon supistuminen nostaa kieliluuta. Kaksirunkoinen alaleukalihas lähtee takaraivoluun processus paracondylariksesta ja päättyy alaleukaluun alareunaan.

## Lähteet
Sadao Araki

**Sadao Araki** (, *Araki Sadao*; 26. toukokuuta 1877 Tokio, Japani – 2. marraskuuta 1966) oli keisarillisen Japanin armeijan kenraali ja valtiomies.

Araki valittiin sotakorkeakouluun hänen taistellessaan Venäjän–Japanin sodassa. Tämän jälkeen hän työskenteli yleisesikunnassa ja hänet valittiin tärkeisiin asemiin, kuten sotakorkeakoulun johtajan ja armeijan koulutuksen päätarkastajan toimiin. Sotaministerinä hän toimi kahden hallituksen aikana vuosina 1931–1934.

Hän kannatti kansallismielistä *Kokutai*-ideologiaa ja spiritualismia ja sen mukaisesti valoi sotaintoa maansa nuorisoon. Hän oli armeijan äärioikeistolaisen *[[Kodoha]]*-siiven (Keisarillinen tie) johtajia. Hänet ylennettiin kenraaliksi 1933. Sotaministerinä hän ajoi armeijan pyrkimyksiä päästä valtaan kotimaassa ja hyökkäystä ulkomaita vastaan. Hän toimi erityisen aktiivisesti Mantšurian valtauksen ja Jeholin taisteluiden aikana. Hän toimi myös opetusministerinä kahden hallituksen aikana.

Araki tuomittiin elinkautiseen vankeusrangaistukseen Tokion kansainvälisessä sotarikostuomioistuimessa hyökkäyssodankäynnistä Kiinaa vastaan. Hänet armahdettiin vuonna 1954.

## Lähteet
Phobia (Breaking Benjaminin albumi)

__NOTOC__
**Phobia** on Breaking Benjaminin kolmas studioalbumi, joka julkaistiin 8. elokuuta 2006. Se nauhoitettiin Hopatcongissa, New Jerseyssä vuonna 2006. Albumi myi 131&nbsp;000 kappaletta ensimmäisen viikon aikana, jonka myötä se on tähän mennessä Breaking Benjaminin nopeiten myynyt albumi.

1. syyskuuta 2007 mennessä *Phobiaa* oli myyty yhteensä 723&nbsp;871 kappaletta Yhdysvalloissa ja vuonna 2009 albumi myi platinaa. Se on yhtyeen toiseksi menestynein levy.

*Phobia* on yhtyeen rankin levy ja kappaleet sekoittavat vaikutteita nu metalista, metalcoresta, heavy metalista ja post-grungesta.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Benjamin Burnley – Laulu, kitara
* Aaron Fink – Kitara
* Mark James – Basso
* Chad Szeliga – Rummut

## Arvostelut
* AllMusic: 

## Listasijoitukset
### Albumi

### Singlet

## Lähteet
Silmän kehälihas

**Silmän kehälihas** () muodostaa silmän ympärille lihasrenkaan. Sen tehtävänä on silmän sulkeminen ja supistuessaan yksi sen haaroista tyhjentää kyynelpussia. Silmän kehälihasta hermottaa kasvohermo.
Shigetarō Shimada

**Shigetarō Shimada** (; 24. syyskuuta 1883 Tokio, Japani – 7. kesäkuuta 1976 Tokio) oli keisarillisen Japanin laivaston amiraali ja meriministeri toisen maailmansodan aikana.

## Ura
Shimada valmistui laivastoakatemiasta vuonna 1904. Hän yleni tasaisen rivakkaa vauhtia ja saavutti kontra-amiraalin arvon 1929. Hän toimi sotilasurallaan muun muassa taistelulaiva *[[Hiei (1912)|Hiein]]* komentajana ja Japanin 2. laivaston komentajana.

Shimada toimi meriministerinä lokakuusta 1941 lähtien. Hän oli mukana panemassa alulle Japanin kaikkia hyökkäyspäätöksiä, alkaen Pearl Harborista. Hänet tuomittiin elinkautiseen vankeusrangaistukseen Tokion kansainvälisessä sotarikostuomioistuimessa hyökkäyssodan suunnittelemisesta ja käymisestä lokakuun 1941 ja elokuun 1944 välisenä aikana, mitä ennen hän oli toiminut ainoastaan laivaston upseerina. Häntä ei kuitenkaan katsottu vastuulliseksi sotavankeihin ja torpedoitujen alusten miehistöihin kohdistuneista julmuuksista, joihin Japanin laivasto oli muutoin laajalti syyllistynyt. Hänet armahdettiin miehityksen loputtua vuonna 1955.

## Lähteet
Flowers (The Rolling Stonesin albumi)

**Flowers** on The Rolling Stonesin kesäkuussa 1967 ensisijaisesti Yhdysvalloissa julkaistu albumi. Euroopassa Decca Recordsin julkaisema painos oli niin sanottu export-versio. Britanniassa *Flowersia* ei ollut saatavilla ennen 1970-luvun puoltaväliä. Albumi oli korkeimmillaan Yhdysvaltain Billboard -listan sijalla 3 ja myi kultaa.

Albumi on eräänlainen kokoelmalevy, joka sisältää yhtyeen vuoden 1967 alkupuoliskon singlet sekä kappaleita kahdelta aikaisemmalta Britanniassa julkaistulta albumilta (*[[Aftermath]]* ja *[[Between the Buttons]]*). Kyseiset albumit oli julkaistu 
Yhdysvalloissa eri kappaleilla kuin Britanniassa ja *Flowers* -albumi sisältää kappaleita, jotka puuttuivat kyseisten albumien Yhdysvaltain versioista. Lisäksi kolme kappaletta olivat ennenjulkaisemattomia; "My Girl" on albumin *Between the Buttons* sessioista, "Ride on, Baby" ja "Sittin' on a Fence" ovat albumin *Aftermath* sessioista.
Myös viimeisimmät singlehitit "Ruby Tuesday", "Let's Spend the Night Together" ja "Have You Seen Your Mother, Baby, Standing in the Shadow?" sisältyvät albumille.

Albumin kannessa Rolling Stonesin jäsenet ovat kuvattuina kukiksi. Toisin kuin muilla jäsenillä, Brian Jonesin kukassa ei ole lainkaan lehtiä. Kyseessä oli Mick Jaggerin ja Keith Richardsin raaka vitsi, joka oli heidän Jonesiin kohdistaman kylmäkiskoisuuden siihenastinen huipentuna. Kukkien kasvokuvat ovat peräisin *[[Aftermath]]* -albumin brittiversion kannesta. Vaikka levyn *flower power* -tyyppinen kansi onkin tyyliltään ja väritykseltään psykedeelinen, se ei juurikaan edusta albumin sisältöä.

## Kappaleet
*Kaikki kappaleet kirjoittaneet Mick Jagger ja Keith Richards, paitsi toisin mainitut.

**A-puoli**
#  
#*Tammikuussa 1967 julkaistu single, joka sisältyi myös *[[Between the Buttons]]* -albumin Yhdysvaltain versiolle.
#  
#*Syyskuussa 1966 julkaistu single.
#  
#*Tammikuussa 1967 julkaistu single, joka sisältyi myös *Between the Buttons* -albumin Yhdysvaltain versiolle.
#  
#*Julkaistu alun perin *[[Aftermath]]*-albumin brittiversiolla.
#  
#*Pidempi, yli 5-minuuttinen versio tästä kappaleesta julkaistiin *[[Aftermath]]*-albumin brittiversiolla, tämä versio on siitä lyhennetty ja poikkeaa myös taustalaulujen miksauksen osalta 3. säkeistön jälkeen.
#  
#*Ennenjulkaisematon, *Between the Buttons* -sessioista.

**B-puoli**
#  
#*Julkaistu alun perin *Between the Buttons* -albumin brittiversiolla.
#  
#*Julkaistu alun perin *Between the Buttons* -albumin brittiversiolla.
#  
#*Julkaistu alun perin *Aftermath*-albumin brittiversiolla. 
#  
#*Julkaistu alun perin *Aftermath*-albumin brittiversiolla.
#  
#*Ennenjulkaisematon, *Between the Buttons* -sessioista.
#  
#*Ennenjulkaisematon, *Aftermath*-sessioista.

## Kokoonpano
### The Rolling Stones
* Mick Jagger 
* Keith Richards
* Brian Jones
* Charlie Watts
* Bill Wyman

### Tuotanto
*Andrew Loog Oldham – tuottaja
*The Corporate Head – alkuperäisen suunnitelman toteutus
*Lou-in-Adler – tunnus
*Guy Webster – valokuvaus
*Tom Wilkes – alkuperäiset grafiikat

## Arvostelut
*Allmusic () 

## Lähteet
*

### Viitteet
Autoblinda

**Autoblinda** oli italialainen panssariauto, josta oli kolme mallia: **AB 40**, **AB 41** ja **AB 43**.

## Tausta
Panssariautomallin kehitys kumpusi Italian siirtomaapoliisin tarpeista suorituskykyiselle autolle. Samoihin aikoihin myös ratsuväki halusi uutta panssariautomallia. Näistä tarpeista lähtien mallin suunnitelmat tuotiin julki vuonna 1939. Moottori sijaitsi takana ja tornissa oli eteenpäin suunnattu Breda modello 38 -konekivääri. Toinen konekivääri oli suunnattu taaksepäin ja ajoneuvoa pystyttiin ajamaan joko edestä tai takaosan ohjaamosta.

## AB 40
Suunnitelmista Autoblinda 40 kehittyi edelleen tuotantoon vuoden 1940 puolivälissä, jolloin sen torniin asennettiin kaksi konekivääriä yhden sijasta. Autoblinda 40 oli yhdessä malli 41:n kanssa käytössä enimmäkseen Italian tiedustelupartioiden käytössä Egyptin ja Libyan läntisessä autiomaassa ja Tunisiassa.

### Tekniset tiedot
*Paino 7,5 t
*Miehistöä neljä
*Aseistuksena kolme 8 millimetrin Breda M38 -konekivääriä
*Moottorina kuusisylinterinen, 80 hevosvoiman SPA
*Nopeus 75 km/h, toimintasäde 400 km
*Pituus 5,24 m, leveys 2,18 m, korkeus 2,44 m.

## AB 41
Tuotannon aikana ilmeni tarve raskaammalle aseistukselle, jolloin malli uudelleensuunniteltiin Autoblinda 41 -malliksi, joka oli muutoin sama ajoneuvo, mutta siihen asennettiin L 6/40 -panssarivaunun 20 millimetrin Breda modello 35 -tykillä ja koaksiaalisella Breda modello 38 -konekiväärillä varustettu torni. Pian huomattiin tämän idean paremmuus ja useimmat siihen asti valmistetuistakin AB 40 -malleista muunnettiin AB 41:ksi. Neljänneksessä vaunuista torni oli myös varustettu ilmatorjuntakonekiväärillä. 

Syyskuussa 1942, aluksi enimmäkseen Italian siirtomaapoliisilla, oli käytössä 298 AB 41:stä.. Malli oli käytössä sotatoimissa Balkanilla, Pohjois-Afrikassa, Neuvostoliitossa, Italiassa ja Unkarissa.

Vaunuun valmistettiin normaalirenkaiden lisäksi hiekka-aavikolla käytettäväksi tarkoitettuja renkaita. Se voitiin myös muuttaa rautatiekiskoilla liikkuvaksi raidepyörät, lisämerkkivalot ja torniin asennettavan kohdevalaisimen sisältävällä asennussarjalla. Näin muunnettuja vaunuja käytettiin Balkanilla partisaanien vastaiseen partiointiin.

## AB 43 ja muut variaatiot
Kehitystyötä jatkettiin 47 mm panssarintorjuntatykin asentamiseksi torniin. Myös saksalaisen 50 mm tykin asentamista harkittiin. Vain muutama AB 43 ehdittiin rakentaa ennen Italian antautumista, eivätkä ne olleet merkittävässä määrin käytössä. Toisten lähteiden mukaan AB 43 ei koskaan ehtinyt edes tuotantoon saakka.

Pieni määrä tornittomia Autoblinda-panssariautoja rakennettiin tykistön tulenjohto- ja tiedusteluautoiksi.

57 AB 41 -autoa oli myös Saksan armeijan käytössä. 37 AB 41:stä takavarikoitiin Italian armeijalta syyskuussa 1943 ja saksalaiset tuottivat itse 20 lisää. Viimeksi tuotetuissa malleissa oli uusi 108 hevosvoiman moottori ja sitä kutsuttiin nimillä AB 41/43 ja *Panzerspähwagen AB41 201(i)*. Viimeisimmän mallin nopeus oli 81 km/h ja toimintasäde 350 km.

## Lähteet

## Aiheesta muualla
*Autoblinda AB 40, AB 41, AB 43 -panssariautot, kuvia ja lisätietoja
*AUTOBLINDA 40 ja 41
Silfverswan

**Silfverswan** (*Silfversvan*) on suomalainen aatelissuku, joka introdusoitiin Ruotsin ritarihuoneeseen vuonna 1650 sukuna numero 457. Suomessa elävä sukuhaara on introdusoitu Suomen aateliin sukuna numero 183. Suku on peräisin Espoosta Uudeltamaalta.

Suvun jäsenet ovat tulleet tunnetuiksi sotilaina. Uudenmaan rykmentin kapteeni Henrik Joensson Espoosta aateloitiin  vuonna 1648. Hänen poikansa, vuonna 1709 kuollut  kapteeni Henrik Henriksson Silfversvan omisti Mäkkylän ja Kvisbackan tilat Espoossa. Suvun ruotsalainen haara kuoli vuonna 1965 viimeisen naispuolisen jäsenen kuollessa. Myös Venäjällä elää suvun jäseniä.

## Suvun jäseniä
* Claes Ernst Silfversvan (1792–1856), kenraalimajuri
* Gustaf Johan Silfversvan (1820–1888), tilanomistaja, valtiopäiväedustaja
* Otto Johan Niklas Silfversvan (1823–1879), kenraalimajuri, Claes Ernst Silfversvanin poika
* Alexander Julius Silfversvan (1831–1908), kontra-amiraali, Claes Ernst Silfversvanin poika
* Teodor Ernst Silfversvan (1843–1913), kontra-amiraali, Claes Ernst Silfversvanin poika
* Woldemar Gustaf Silfversvan (1846–1908), everstiluutnantti ja valtiopäivämies, Claes Ernst Silfversvanin poika
* Boris Silfverswan, professori

## Lähteet
Gyldenstolpe

**Gyldenstolpe** oli Ruotsin vallan aikainen suomalainen vapaaherrallinen aatelissuku, joka immatrikuloitiin vuonna 1818 numerolla 40. Vapaaherrallinen suku introdusoitiin numerolla 31 Suomen Ritarihuoneelle vuonna 1829. Suku on sammunut miespuolelta vuonna 1831.  

Gyldenstolpen aatelissuku alkaa Mikael Wexioniuksen aateloinnista vuonna 1650.

## Suvun jäseniä
* August Gyldenstolpe (1849–1928), ruotsalainen diplomaatti ja poliitikko
* Carl Edvard Gyldenstolpe (1770–1831), salaneuvos, prokuraattori, Porvoon valtiopäivien valtiopäivämies
* Mikael Wexionius, aateloituna Mikael Gyldenstolpe (1608–1670), Turun akatemian oikeustieteen professori, Turun hovioikeuden asessori
* Nils Gyldenstolpe (1642–1709), vapaaherra, kreivi ja diplomaatti, Lundin akatemian kansleri
* Nils Gyldenstolpe (1886–1961), ruotsalainen kreivi ja lintutieteilijä
* Nils Philip Gyldenstolpe (1734–1810), ruotsalainen kreivi ja virkamies
* Samuel Gyldenstolpe (1649–1692), Turun akatemian käytännöllisen filosofian professori

## Lähteet

## Aiheesta muualla
Kosovon demokraattinen puolue

**Kosovon demokraattinen puolue** (, lyh. **PDK**; ) on Kosovon suurin puolue. Vuoden 2007 parlamenttivaaleissa puolue sai 34 prosenttia äänistä ja julistautui vaalien voittajaksi.  Puolueen puheenjohtaja on Hashim Thaçi. 

PDK oli hallituksessa vuosina 2001–2004, mutta  vuoden 2004 parlamenttivaaleissa se sai vain 30 paikkaa 120:sta

## Lähteet

## Aiheesta muualla
* Kosovon demokraattinen puolue
Maine

**Maine** voi tarkoittaa seuraavia asioita:
* maine, käsitys, joka suurella yleisöllä on jostakusta henkilöstä tai asiasta
* Maine (saks. *Ruhm*), Daniel Kehlmannin kirja vuodelta 2009
* maine, lauseen predikaatti
* The Maine, yhdysvaltalainen rock-yhtye
* USS Maine, useita Yhdysvaltain laivaston aluksia

## Maantiede
* Maine, Ranskan historiallinen maakunta
* Maine-et-Loire, Ranskan departementti
* Maine, Loiren sivujoki Ranskassa (Mayenne-, Sarthe- ja Loir-jokien yhteinen alajuoksu)
* Maine, pienehkö joki Ranskassa Vendéen departementissa
* Maine, Yhdysvaltojen osavaltio

## Henkilöitä
* Henry Maine (1822–1888), brittiläinen juristi, vertailevan oikeustieteen pioneeri
* Lotta-Maria Maine (s. 2002), suomalainen este- ja keskipitkien matkojen juoksija
* Mack Maine (oik. Jermaine Preyan, s. 1983), yhdysvaltalainen rap-artisti.
Twyfelfontein

**Twyfelfontein** eli ǀUi-ǁAis on kalliopiirrosalue Namibiassa. Alue on UNESCOn maailmanperintökohde vuodesta 2007.

Piirrokset on tehty parintuhannen vuoden aikana ajanlaskumme alun molemmin puolin. Niiden tekijät olivat metsästäjä-keräilijäheimoja, joiden uskonnollisiin rituaaleihin kuvat kuuluivat. Ne esittävät sarvikuonoja, elefantteja, strutseja ja kirahveja sekä ihmisten ja eläinten jalanjälkiä ja abstrakteja kuvioita. Eläinten joukosta voi tunnistaa hylkeitä, mikä on erikoista, koska alue sijaitsee yli sata kilometriä rannikolta. Alueella on yli 2&nbsp;500 piirrosta ja joitakin luoliin tehtyjä kalliomaalauksia. 

Piirrosten tekeminen loppui, kun alueelle muutti uusia paimentolaisheimoja noin vuonna 1000. 

## Lähteet
*UNESCO
### Viitteet
Ernst Aeppli

**Ernst Aeppli** (1892 Brittnau, Aargaun kantoni, Sveitsi – 1954 Zürich) oli sveitsiläinen Jungin koulukuntaan kuulunut psykoanalyytikko, joka piti myös unien tulkintaa tärkeänä.

Osallistuttuaan opettajaseminaariin Zürichissä Aeppli toimi luokanopettajana Haslibergissa ja myöhemmin saksalaisessa koulussa San Remossa. Ensimmäisen maailmansodan aikaan vuosina 1914–1918 hän toimi rajavartioston lääkintäkorpraalina, opiskellen samanaikaisesti Zürichin yliopistossa yhtä aikaa Carl Jungin kanssa.

Aeppli valmistui vuonna 1923 filosofian tohtoriksi. Hän toimi psykologina Zürichissa ja julkaisi useita teoksia.

## Teoksia
Aepplin teoksista on otettu uusia painoksia vielä vuosikymmeniä myöhemmin.
* *Lebenskonflikte – eine psychologische Beratung* (1942)
* *Der Traum und seine Deutung* (1943)
** Julkaistu Suomessa nimellä *Unet ja niiden selitys* (1948)
* *Psychologie des Bewusstsein und Unbewussten* (1947)
* *Persönlichkeit – Vom Wesen des gereiften Menschen* (1952)
* *Psychologische Beratung* (julkaistiin kuoleman jälkeen 1956)

## Lähteet
Ohut punainen viiva (elokuva)

**Ohut punainen viiva**  (*The Thin Red Line*, 1964) on James Jonesin samannimiseen kirjaan perustuva sotaelokuva, jonka tapahtumat sijoittuvat toisen maailmansodan Guadalcanalin taisteluun. Elokuvan ohjasi Andrew Marton.

Terrence Malick ohjasi samasta kirjasta uuden elokuvan *[[Veteen piirretty viiva (elokuva)|Veteen piirretty viiva]]* vuonna 1998.

## Juoni

Sotamies Doll on päättänyt selviytyä sodasta hengissä päästäkseen takaisin vaimonsa luo. Avioliitto oli kestänyt vain kahdeksan päivää kun Dollin täytyi lähteä rintamalle. Doll päättää, ettei hän enää seuraa sokeasti upseerejaan vaan tekee omat ratkaisunsa. Upseerien johtamat hyökkäykset ovatkin huonosti toteutettuja, mutta Doll onnistuu pelastamaan päivän kerta toisensa jälkeen. Lopulta C-komppania onnistuu valtaamaan pääkohteen ja elokuvan viimeinen kohtaus pystyy välittämään onnistuneesti sodan kauhun ja tarkoituksettomuuden. 

## Aiheesta muualla
*
Eteenipropeenikumi

**Eteenipropeenikumi** (EPR) on eteenistä ja propeenista Ziegler–Natta-katalyyteilla valmistettu polymeeri. Eteenipropeenikumit voidaan jakaa kahteen ryhmään, *eteenipropeenikumeihin* ja *eteenipropeenidieenikumeihin*. Eteenipropeenikumit ovat eteenin ja propeenin kopolymeereja, eteenipropeenidieenikumit taas eteenin, propeenin ja jonkin dieenin polymeereja.

Eteenipropeenikumi muistuttaa raakakumia ja sitä käytetään paljon autonrenkaissa, säiliöiden pinnotteissa, kuljetinhihnoissa sekä esimerkiksi jalkineissa. Eteenipropeenikumit kestävät erittäin hyvin happea, otsonia ja UV-valoa, niillä on hyvä lämmön- ja pakkaskestävyys sekä mainiot sähköiset ominaisuudet. Toisaalta ne kestävät huonosti öljyä ja hiilivetyjä ja tarttuvat huonosti.

## Lähteet
Poly-1-buteeni

**Poly-1-buteeni** (PB) valmistetaan polymeroimalla 1-buteenia liuoksessa Ziegler–Natta-katalyyteillä. Poly-1-buteenin kulutuskestävyys on erinomainen. Hiekkalietteellä tehdyssä putkien kulutuskokeissa polybuteenin kuluminen oli mitätöntä verrattuna UHMW-polyeteeniin tai teräkseen.
Fibronektiini

**Fibronektiini** on soluväliaineessa oleva glykoproteiini tai tarkemmin ryhmä eri solujen tuottamia glykoproteiineja. Ne ovat luonteeltaan multiadhesiivisia eli niillä on kyky tarttua muihin soluväliaineen komponentteihin ja solukalvon reseptoreihin. Solut voivat tarttua fibronektiinin välityksellä soluväliaineeseen. 

## Historia
Suomalaiset tutkijat Erkki Ruoslahti ja Antti Vaheri löysivät fibronektiinin 1970-luvulla. Löytö tehtiin vahingossa tutkijoiden etsiessä syöpäsolujen pinnalta "syöpäantigeeniä". Samoihin aikoihin myös tutkijat Richard Hynes ja Carl G. Gahmberg löysivät tahoillaan saman yhdisteen. Ruoslahti ja Hynes selvittivät, miten fibronektiini tarttuu solujen pintaan, ja Ruoslahti selvitti fibronektiinin keskeiset kolme aminohappoa. Vaheri nimesi proteiinin fibronektiiniksi vuonna 1976 ( = säie, *nectere* = sitoa). Tämän jälkeen fibronektiiniä on tutkittu paljon.

## Rakenne
Fibronektiini on dimeeri, joka muodostuu kahdesta kysteiinitähteiden välisillä rikkisidoksilla toisiinsa liittyneestä proteiinialayksiköstä. Fibronektiinin kyky tarttua molekyyleihin johtuu siitä, että fibronektiinin aminohappoketju muodostaa proteiiniin toiminnallisesti riippumattomia kohtia eli domeeneja. Ne koostuvat itsenäisesti laskostuvista osista eli moduuleista, joita on kolmea eri tyyppiä: tyyppi I (yhteensä 12), tyyppi II (yhteensä 2), tyyppi III (yhteensä 15). 
Fibronektiinigeenejä on vain yksi, joten se erottuu tässä mielessä muista soluväliaineen rakenneproteiineista. Kuitenkin fibronektiiniproteiineja on erilaisia, mikä selittyy niiden synteesin aikana tapahtuvasta erilaisesta lähetti-RNA -molekyylin silmukoinnista. Tämän vaihtelevan silmukoinnin avulla määräytyy, miten erilaiset solutyypit pystyvät eri fibronektiineihin kiinnittymään.
Solureseptorit voivat tarttua fibronektiiniin useisiin kohtiin, joista tärkein on kolmen aminohapon (arginiini, glysiini ja asparagiinihappo) muodostama jakso, jota kutsutaan RGD:ksi. Se on fibronektiinin toiminnan ohella keskeinen myös useiden muiden proteiinien rakenteessa. Esimerkiksi verihiutaleet tarttuvat fibriinissä olevaan RGD-jaksoon.

## Tehtävät
Solujen välitilassa fibronektiini toimii solunpintafibronektiininä kiinnitäen soluja toisiinsa tai tyvikalvoonsa. Se on tärkeä alkiokehityksen aikana morfogeneettisissä liikkeissä, solujen liikkumisen säätelyssä ja kudosvaurioiden korjausprosesseissa. Sillä on kyky tarttua useisiin yhdisteisiin: integriinityyppisiin fibronektiinireseptoreihin, kollageeniin, proteoglykaaneihin, glykoproteiineihin ja toisiin fibronektiineihin. Solut pystyvät liikkumaan fibronektiinimolekyylien peittämää pintaa pitkin, mikä on tärkeää alkion ja sikiön kehityksessä solujen ja kudosten erilaistuessa ja muodostuessa (morfogeneettiset liikkeet).
Vereen liuenneena fibronektiini toimii fagosyyttien opsonina (merkitsee vieraat aineet fagosyyttejä houkutteleviksi) ja edistää verihiutaleiden tarttumista toisiinsa.

## Lähteet

## Aiheesta muualla
*Solunetti - fibronektiini

## Kirjallisuutta
* 

*
Lämpökynttilä

**Lämpökynttilä** on parafiinikynttilä pienessä pyöreässä alumiiniastiassa.  Kynttilän sydän on yleensä irtonainen. Tuikkukynttilän parafiini muuttuu kokonaan nestemäiseksi, kun kynttilä on palanut jonkin aikaa. Lämpökynttilää ei saa polttaa liian suljetussa paikassa parafiinin leimahtamisvaaran takia. Lämpökynttilöitä myydään yleensä usean kymmenen kynttilän pakkauksissa.

Lämpökynttilöistä puhutaan usein nimellä **tuikku**. Tuikku on Havin rekisteröimä tavaramerkki.

## Käyttö ja ominaisuudet
Lämpökynttilöitä käytetään pääasiassa pienissä lyhdyissä sekä pöytäkoristeina. Lämpökynttilän valaisutehoa ja näyttävyyttä voi parantaa siten, että vaihtaa alumiinisen kuoren käyttötarkoitukseen sopivaan lasiseen kuoreen, jolloin liekki näkyy paremmin. 
Kynttilöiden paloajat vaihtelevat, mutta ovat yleensä nelisen tuntia. Tarjolla on myös hieman tavallista kokoa isompia noin kuusi tuntia palavia lämpökynttilöitä.

## Turvallisuus
Lämpökynttilöiden turvallisen käytön perusperiaatteet ja samalla Kuluttajaviraston myyntipakkauksiin edellyttämät merkinnät ovat seuraavat: 
* Kynttilää on poltettava vain palamattomalla ja kuumuutta kestävällä alustalla
* Kynttilä tulee sijoittaa riittävän etäälle palavista materiaaleista kuten verhoista
* Kynttilän päälle ei saa pudottaa ylimääräisiä esineitä kuten sytyttämiseen käytettyä tulitikkua
* Palavaa kynttilää ei saa jättää ilman valvontaa eikä liikutella
* Kynttilä on sammutettava tukahduttamalla eikä puhaltamalla
* Asetelmissa kynttilöiden välisen etäisyyden on oltava vähintään kolme senttimetriä.

### Samannäköinen sähkökynttilä
Paristokäyttöisessä lämpökynttilän näköisessä sähkökynttilässä valon tuottaa ledi. Se on paloturvallinen vaihtoehto esimerkiksi kynttilälyhtyihin.

## Lähteet
Kaikki kunnossa (albumi)

**Kaikki kunnossa** on Goonin ensimmäinen pitkäsoitto, joka julkaistiin vuonna 2007.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Juho Jantunen – laulu, kitara
* Tatu Ljokkoi – basso, laulu
* Jussi Hartonen – kitara, laulu
* Hank Hendersson – rummut, laulu
* Matti Vuolahti – pasuuna, laulu
* Lasse Kuismanen – mandoliini, perkussiot, laulu
* Vesa Rahkama – trumpetti, laulu

### Vierailevat muusikot
* Teemu Aalto – taustalaulu (kappaleet 2–4, 6 ja 8–11)
* Lasse Kuismanen – taustalaulu (kappale 2)

## Arvostelut
* Desibeli.net: 
* Helsingin Sanomat: 
* Pop-lehti: 
* Rumba: *positiivinen*
* Soundi: 

## Lähteet
Hippulat vinkumaan

**Hippulat vinkumaan** on lastenmusiikkiyhtye Fröbelin Palikoiden neljäs albumi. Se julkaistiin vuonna 1996.  Kappaleesta "Peukku tahtoo tanssia" tehtiin vuonna 1999 uusittu versio videota *[[Lisää leikkilauluja]]*  varten.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Mats Lillrank – kitarat, laulu
* Ari Bergström – kosketinsoittimet, taustalaulu
* Timo Nuutinen – basso, taustalaulu, harput
* Hannu Mäkelä – rummut, percussiot
Miklós Mészöly

**Miklós Mészöly** (19. tammikuuta 1921 Szekszárd – 22. heinäkuuta 2001 Budapest) oli unkarilainen modernistinen kirjailija, jonka tuotanto on kokeellista, pohtivaa ja älyllistä. Mészölyn teoksia on käännetty monille kielille. Suomeksi ovat ilmestyneet novelleja kokoelmassa *Maailma uutena: valikoima unkarilaisia novelleja 1929–1970* (WSOY, 1973), romaanit *Saulus* (Kirjayhtymä, 1974) ja *Urheilijan kuolema* (Taifuuni, 1999) sekä novellikokoelma *[[Repeämiä kartassa]]* (Kampus Kustannus, 2007).

## Suomennoksia
* *Saulus* (1974, Kirjayhtymä; suom. Anna-Maija Raittila;  (sid.) /  (nid.))
* *Urheilijan kuolema* (1999, Taifuuni; suom. Anna Tarvainen; )
* *Repeämiä kartassa: novelleja* (2007, Kampus; [toim. Tuomo Lahdelma]; )
Zupadibum

**Zupadibum** on lastenmusiikkiyhtye Fröbelin Palikoiden viides albumi. Se julkaistiin vuonna 1998.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Mats Lillrank - kitarat, laulu, kazoo
* Timo Nuutinen - basso, taustalaulu, harput, harja
* Ari Bergström - kosketinsoittimet, taustalaulu
* Hannu Mäkelä - rummut, percussiot
Abel P. Upshur

**Abel Parker Upshur** (17. kesäkuuta 1790 Northamptonin piirikunta, Virginia – 28. helmikuuta 1844 Potomac) oli yhdysvaltalainen lakimies ja poliitikko. Hän toimi aktiivisesti Virginian osavaltiopolitiikassa ja myöhemmin laivastoministerinä (1841–43) ja ulkoministerinä (1843–44) John Tylerin hallinnossa.

Upshur menehtyi 28. helmikuuta 1844 USS Princeton -höyrylaivalla sattuneessa onnettomuudessa. Upshur oli laivalla yhdessä presidentti Tylerin ja monen muun tuon ajan merkkihenkilön kanssa, kun yksi laivan tykeistä räjähti surmaten viisi laivalla ollutta henkilöä. Upshurin lisäksi surmansa saaneiden joukossa oli laivastoministeri Thomas Gilmer.

## Lähteet
Saa tonttuilla!

**Saa tonttuilla!** on lastenmusiikkiyhtye Fröbelin Palikoiden kuudes albumi. Se julkaistiin lokakuussa vuonna 2000. Levy sisältää sekä yhtyeen omia että perinteisiä joululauluja.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Mats Lillrank – laulu, kitarat, saksofoni
* Ari Bergström – kosketinsoittimet, laulu
* Timo Nuutinen – basso, huuliharppu, laulu
* Hannu Mäkelä – rummut, perkussiot, ohjelmointi

## Aiheesta muualla
* Albumiesittely Palikoiden virallisilla sivuilla (mm. valokuvia)
Adrian Lyne

**Adrian Lyne** (s. 4. maaliskuuta 1941) on brittiläinen elokuvaohjaaja. Hän oli vuonna 1988 ehdolla Oscar-palkinnon saajaksi elokuvastaan *[[Vaarallinen suhde]]* (1987).

## Elokuvia
* *[[Tyttölaakso]]* (1979)
* *[[Flashdance]]* (1983)
* *[[9 1/2 viikkoa]]* (1986)
* *[[Vaarallinen suhde]]* (1987)
* *[[Jaakobin painajainen]]* (1990)
* *[[Vain yksi yö]]* (1992)
* *[[Lolita (vuoden 1997 elokuva)|Lolita]]* (1997)
* *[[Kohtalokas syrjähyppy]]* (2002)
* *[[Syvissä vesissä (vuoden 2022 elokuva)|Syvissä vesissä]]* (2022)

## Aiheesta muualla
*
Alesja Turava

**Alesja Turava** (, s. 6. joulukuuta 1979) on valkovenäläinen kestävyysjuoksija, joka on menestynyt parhaiten 3&nbsp;000 metrin estejuoksussa.

Turava on estejuoksun entinen maailmanennätyksen haltija. Hänen ennätyksensä on 28. heinäkuuta 2002 Gdańskissa juostu 9.16,51, joka on myös Valko-Venäjän ennätys. Hän paransi urallaan maailmanennätystä kaksi kertaa.

Turava voitti vuoden 2006 estejuoksun Euroopan-mestaruuden ja 1&nbsp;500 metrin juoksussa sisäratojen EM-pronssia vuonna 2002.

Alesja Turavan sisar Ryta Turava on tunnettu kilpakävelijä.

## Henkilökohtaiset ennätykset
* 800 metriä: 2.02,11 (2003)
* 1 500 metriä:  3.59,89 (2002)
* 2 000 metriä: 5.42,55 (2001)
* 3 000 metriä:  8.32,89 (2001)
* 5 000 metriä:  15.23,84 (2000)
* 3 000 metrin esteet:  9.16,51 (2002)
* Maili: 4.33,88 (2002)

## Aiheesta muualla
*
Roland Joffé

**Roland Joffé** (s. 17. marraskuuta 1945 Lontoo) on englantilais-ranskalainen elokuvaohjaaja, jonka töitä ovat *[[Kuoleman kentät]]* (1984), *[[Linnake_(elokuva)|Linnake]]* (1986), *Salaisuuksien varjossa* (1989), *Ilon kaupunki* (1992), *[[Tulipunainen kirjain (vuoden 1995 elokuva)|Tulipunainen kirjain]]* (1995) ja *[[There Be Dragons]]* (2011). 

Joffé oli 1980-luvulla kahteen otteeseen ehdolla Oscar-palkinnon saajaksi. Hän voitti Kultaisen palmun vuoden 1986 elokuvasta *Linnake*.

## Lähteet

## Aiheesta muualla
*
Dietrich von Hildebrand

**Dietrich von Hildebrand** (12. lokakuuta 1889 Firenze – 26. tammikuuta 1977 New Rochelle, New York) oli saksalainen katolinen filosofi ja teologi, jota paavi Pius XII kutsui epävirallisesti ”1900-luvun kirkonopettajaksi”. Hän kirjoitti uskonnonfilosofiasta ja teologiasta, sekä kehitti edelleen Edmund Husserlin fenomenologiaa.

## Teoksia
* *Die Ehe* (1929)
* *Liturgie und Persönlichkeit* (1933)
* *Das Wesen der Liebe*
* *Die Umgestaltung in Christus* (1944, pseudonyymillä Peter Ott)
* *Menschheit am Scheideweg* (1954)
* *Metaphysik der Gemeinschaft* (1955)
* *Christliche Ethik* (1959)
* *Was ist Philosophie* (1960)
* *Das trojanische Pferd in der Stadt Gottes* (1968)
* *Sittliche Grundhaltungen* (1969)
* *Der verwüstete Weinberg* (1973) 
* *Idolkult und Gotteskult* (1974) 
* *Memoiren und Aufsätze gegen den Nationalsozialismus 1933–1938* (1994)

## Aiheesta muualla
* Dietrich von Hildebrand, CatholicAuthors.com 
* Dietrich von Hildebrand Legacy Project 
* Dietrich von Hildebrand Institute
Val Guest

**Valmont Maurice ”Val” Guest** (11. joulukuuta 1911 – 10. toukokuuta 2006) oli brittiläinen elokuvaohjaaja ja -käsikirjoittaja. Hän käsikirjoitti kaikkiaan yli 70 elokuvaa ja ohjasi yli 50. Guest tuli tunnetuksi varsinkin Hammer Film Productionsille 1950-luvulla tekemistään tieteiselokuvista. Hän teki työtä myös televisioon ja jatkoi uraansa 1980-luvulle saakka.

Vuonna 1962 Guest sai yhdessä Wolf Mankowitzin kanssa Bafta-palkinnon käsikirjoituksestaan elokuvaan *[[Maailmanloppu (vuoden 1961 elokuva)|Maailmanloppu]]* (*The Day the Earth Caught Fire*). Palkintoa edelsi kaksi aiempaa ehdokkuutta vuosilta 1960 ja 1961. 

Vuodesta 1955 lähtien hän oli naimisissa näyttelijä Yolande Donlanin kanssa. Guest vietti vanhuuden päiviään Kaliforniassa, jossa hän menehtyi eturauhassyöpään 94 vuoden ikäisenä. 

## Filmografiaa
*Casino Royale (1967)
*Ikkunanpesijän mehukkaat paljastukset (1974)
*Armoton joukko (1976)

## Lähteet

## Aiheesta muualla
* 
## Kirjallisuutta
* ”Englantilaisen elokuvan vuosikymmeniä”, Val Guestin haastattelu, *Filmihullu* 4/2004.